KLUBI 700
Laulaja Jimmy Needham on julkaissut viisi albumia ja monta singleä.
Hänen elämänsä ei kuitenkaan ole ollut aina yhtä auvoista.
Olen Jimmy Needham, laulaja ja lauluntekijä Dallasista Texasista, -
aviomies, isä, Kristuksen lähettiläs muusikon valeasussa.
Kaverini veivät minut läheiseen puistoon.
He sanoivat, että keinun alla on lehti.
Siitä alkoi himo, jota en ollut aiemmin kokenut.
Halusin tietää siitä jatkuvasti enemmän.
Altistuin pornografialle ensi kerran, kun olin 9-vuotias, nelosluokalla.
Sitä kesti ehkäpä kuusi tai seitsemän vuotta.
Sitten tajusin olevani riippuvainen.
Oli high schoolin toisen luokan ensimmäinen viikko.
Ylemmällä luokalla oli Brooks-niminen poika, -
joka oli avoimesti kristitty.
Koin olevani tekopyhä hänen seurassaan.
Sanoin rakastavani Herraa, mutta silti tein juuri niin kuin halusin.
Kotimatkalla sanoin Brooksille, että haluan jutella.
Vuodatin hänelle sydäntäni ainakin tunnin ajan.
Itkin. Jokin murtui sisälläni.
Näin taisteluni, joka oli pimeää, kieroutunutta, rikkinäistä ja syntistä.
Brooks kertoi toivosta, jonka hän oli löytänyt Jeesuksessa.
Jeesus ei ollut etäinen Jumala, jota palveltiin sunnuntaisin.
Hän tuli vapauttamaan meidät tässä hetkessä taisteluistamme, -
jotta voisimme tässä elämässä vapautua synnistä ja riippuvuudesta.
Vaikeudet kasvoivat, kun tulin uskoon ja aloin vaeltaa Herran kanssa.
Neljä seuraavaa vuotta olivat hurjaa taistelua ja kamppailua.
Halusin rakastaa ja palvella Jeesusta sekä olla vapaa, -
mutta sorruin aina siihen, mitä en olisi halunnut tehdä.
Eräänä iltana sorruin taas. Se oli viimeinen pisara.
Rukoilin: "Jumala, jos vielä olet läsnä, olet vapaa lähtemään."
"Olen epäonnistunut surkeasti."
"En voi odottaa, että annat minulle aina anteeksi."
"Luultavasti et enää edes ole kanssani."
Yhtäkkiä näin itseni polvistumassa itsekseni.
Samassa näin, miten Herra Jeesus tuli ja polvistui viereeni.
Viiden sekunnin ajan näin, miten Hän laski kätensä selkäni päälle.
Siinä kaikki. Murruin. Tuntui uskomattomalta, -
että maailmankaikkeuden pyhin olento tulee lähellekään minua.
Minulle oli käännekohta tajuta, -
ettei kompurointini aja Häntä pois elämästäni.
Jumala on iloinen meidän pienistäkin edistysaskeleistamme.
Vasta collegessa asiat muuttuivat ja huomasin menneeni eteenpäin.
Asetin päivittäin Jeesuksen etusijalle. Rukoilin ja luin Raamattua.
Aluksi kului viikko, sitten kaksi viikkoa, -
niin etten avannut nettiä.
Viikkoja kului. Yhtäkkiä huomasin, etten ollut sortunut puoleen vuoteen.
Sain voiton himosta ja mässäilystä.
Laihduin 120 kilosta 86 kiloon. Kengänkokonikin pieneni.
Tapasin tulevan vaimoni. Jumala avasi ovia musiikkialalla.
Minulla oli yhä enemmän keikkoja opiskelukaupungissani.
Äänitin omakustanteisen CD-levyn.
Kolmen kuukauden kuluttua Inpop Records -yhtiön pomo soitti minulle.
Hän oli kuullut musiikkiani netissä. Hän halusi keskustella kiinnityksestä.
On kulunut seitsemän vuotta siitä, kun pääsin irti pornoriippuvuudesta.
On ollut ihana nähdä, miten Jumalan lupaukset toteutuvat.
Kun pakenen nuoruuden himoja, kuten 2. Tim. 2:22:ssa sanotaan, -
Jumala antaa voiton.
Haluan kertoa kaikille kamppaileville, ettei riippuvuus määritä heitä.
Sen ei tarvitse olla pysyvää.
Sinnikäs Jeesuksen kasvojen etsiminen vapautti minut lopulta.
Nyt jos koskaan tarvitsen armoa...
Se oli väkevä todistus. Mitä sanot tästä?
Alle 18-vuotiaista kenties puolet on sekaantunut tähän.
Jos joku halusi ennen vanhaan käydä "tirkistysesityksissä", -
hänen piti mennä häpeillen jonnekin nuhruiselle hämäräkujalle -
yhdessä pummien ja juoppojen kanssa.
Nyt oman kodin yksityisyydessä -
voi avata koneen ja tuoda näyttöön kaikenlaisia kuvia.
Pornon tekijät ovat vain yhden asian perässä: he haluavat rahasi.
He haluavat riistää himoasi ja sitä, mitä sinussa on.
Jumala teki meistä seksuaalisia olentoja.
Visuaalisuus kiehtoo etenkin miehiä.
Pornolle altistuminen 9―13-vuotiaana -
on kuin vahva huume, johon jää koukkuun.
Paholainen haluaa, että koemme häpeää ja piiloudumme.
Aadam ja Eeva piiloutuivat. Jumala kysyi: "Missä olette?"
He sanoivat: "Olemme alasti." Kuka sen heille kertoi?
He piiloutuivat häpeissään. Ennen sitä yhteys oli ollut peittelemätön.
Jumala haluaa avointa yhteyttä. Hän tahtoo antaa anteeksi.
Hän ymmärtää luontoamme, koska Hän loi meidät.
Hän loi meihin seksuaalisen halun. Se ei tule Hänelle yllätyksenä.
Hän loi sen, jotta voisimme jatkaa sukua avioliitossa.
Kun ihmiset hylkäävät rakastavan Jumalan, -
he kääntyvät kaikenlaisten ällöttävien perversioiden puoleen.
Roomalaiskirjeessä Paavali tarkkailee maailmaa -
ja ihmisiä, jotka olivat antautuneet himoille.
Jumala rakastaa sinua. Hän kuoli puolestasi. Hän haluaa vapauttaa.
Jumala ei halua tuomita sinua. Tuomitseminen ei tuota Hänelle iloa.
Miksi seurakunta ja yhteiskunta tuomitsevat -
asian kanssa kamppailevat? Jumala ei tuomitse sinua.
Jumala haluaa vapauttaa sinut. Hän tahtoo rakastaa sinua.
Jos haluat vapautua, sinun pitää lakata vahtaamasta pornoa.
Jumala vapauttaa viinastakin, mutta ihmisen on lopetettava juominen.
Tavan muodostamiseen menee 21 päivää.
Jos ei juo 21 päivään, juomattomuudesta tulee tapa.
Jos ei katso pornoa 21 päivään, kuukauteen tai kahteen kuukauteen, -
käy kuten Jimmylle. Huomaa, ettei ole katsonut pornoa moneen vuoteen.
Voimme vapautua Jumalan voitelun avulla. Älä tuomitse itseäsi.
Älä anna vihollisen tuomita sinua. Avaa itsesi Jumalan rakkaudelle.
Haluan rukoilla kanssasi. Haluatko vapauden?
Sinun on tunnustettava, että se on väärää ja vahingollista.
Jumala haluaa vapauttaa sinut, olitpa 10-, 20- tai 30-vuotias, -
mies tai nainen. Lausu perässäni nämä sanat.
Jeesus, tulen luoksesi, Herra.
Tiedän, että ymmärrät ja rakastat minua.
Loit minut tällaiseksi.
Herra, tässä hetkessä, sanoudun irti lihani siitä osasta, -
joka himoitsee kiellettyä seksiä.
Sanoudun siitä irti.
Käännyn puoleesi ja avaan itseni Jumalan rakkaudelle.
Pyydän, Herra, että tulet sydämeeni.
Vuodata minuun Jumalan valkeutta. Täytä minut itselläsi.
Herra, tyydytä minut Jumalan puhtaalla ja pyhällä rakkaudella.
Täytä minut Hengelläsi.
Tästä hetkestä eteenpäin annan elämäni Sinun käsiisi.
Varjele minua. Otan vastaan voitelusi ja anteeksiantosi.
Herra, rakastan Sinua. Kiitos, Jeesus. Aamen.
Jos rukoilit kanssani, pyydän jotakin.
Syntien tunnustaminen auttaa.
Paavalin sanoin vihollisen teot asetetaan julkisen häpeän alaisiksi.
Monet rukouspalvelijamme ovat käyneet läpi samoja asioita.
He eivät halua tuomita vaan auttaa, julistaa anteeksiantoa ja rakastaa.
Soita rukouspalvelijoillemme ja sano: "Rukoilin äsken."
"Jättäydyin Herralle. Olen vapaa ja otan vastaan Herran anteeksiannon."
Kristi, mitä seuraavaksi?
Eric Metaxas kertoo, miksei vastaus ongelmiimme tule vaalien myötä.
Lisäksi rukoilemme Yhdysvaltain puolesta.
Poika sanoi: "En enää ansaitse, että minua sinun pojaksesi kutsutaan."
"Silloin isä sanoi palvelijoilleen: 'Tuokaa pian parhaat vaatteet'" -
"'ja pukekaa hänet niihin, sillä tämä minun poikani oli kadonnut'" -
"'ja on jälleen löytynyt.'" Soita meille. Jumala odottaa sinua kotiin.
Daniel Webster sanoi: "Hyvä kristitty on myös hyvä kansalainen."
Scott Ross haastatteli kirjailija Eric Metaxasia, -
jonka mukaan hyvänä kristittynä ja kansalaisena oleminen vaatii paljon.
Eric Metaxas on arvostettu kirjailija ja yhteiskunnallinen puhuja.
Hänen Bonhoeffer-menestyskirjansa kertoo kristitystä marttyyrista, -
joka yritti pysäyttää Hitlerin.
Amazing Grace -kirja kertoo William Wilberforcesta.
Tapasin Metaxasin New Yorkissa.
Monet tyypilliset amerikkalaiset ajattelevat, -
että olemme kristittyjä, koska olemme kristittyjä.
Herra haastaa meitä jatkuvasti. On katsottava syvemmälle.
Ne, jotka tuntevat Bonhoefferin elämäntarinan, ovat vakuuttuneita.
Bonhoefferin elämä osoittaa, että on olemassa kristittyjä ja kristittyjä.
Hänen aikanaan monet pitivät itseään kristittyinä, -
mutta miksi he olivat häpeissään, kun sota oli ohi?
Ehkäpä he eivät suoraan osallistuneet juutalaisten tappamiseen, -
mutta kenties he pysyivät vaiti, silloin kun olisi pitänyt puhua.
Nyky-Amerikassa monet ovat samassa asemassa.
"En ole aborttilääkäri." "En äänestä aborttia kannattavaa ehdokasta."
Kiva, mutta mitä Herra kutsuu sinua tekemään?
Miten keskustelutaitojen on käynyt?
Jopa monet itseään kristittyinä pitävät ovat asenteiltaan joskus hyvin kovia.
Sitä kutsutaan synniksi.
Herran käsky rakastaa vihamiehiä on hyvin yksiselitteinen.
Hän ei sanonut: "Jos haluat olla oikein hyvä kristitty, rakasta vihollisiasi."
Meille ei annettu vaihtoehtoa.
Kristityn on opeteltava rakastamaan vihamiehiä.
Se ei tarkoita, että pitää olla samaa mieltä.
Onko kansakuntamme vauraus hyvä vai huono asia?
On helppo tulla omahyväiseksi ja alkaa pitää kaikkea itsestään selvänä.
Miksi Herra antoi meille vaurauden?
Hän haluaa, että autamme vähäosaisia.
Saamillamme siunauksilla meidän kuuluu siunata muita.
Olemme olleet siunaukseksi. Olemme vieneet evankeliumin kaikkialle.
Uskonnonvapaus, ajatuksenvapaus ja vauraus -
ovat auttaneet viemään maailmalle materiaalista ja hengellistä hyvää.
Jos rukoilemme, että Herra antaa toisen mahdollisuuden, saamme sen.
Oletko toiveikas USA:n tulevaisuuden suhteen?
Jokaisen, joka sanoo tuntevansa Jeesuksen, täytyy olla toiveikas.
Jeesus on maailman valkeus ja toivo.
Vaikka asiat menisivät pieleen, Jeesus ei laskeudu valtaistuimelta.
Hän käskee iloitsemaan Hänessä aina ja rukoilemaan lakkaamatta.
Ellemme tee sitä, kasvatamme toivottomuutta.
Jos teemme sitä, Herra saa kunnian, tapahtuipa mitä tahansa.
Maailma näkee meissä Jeesuksen, kun meillä on Hänen toivonsa.
Kun se elää meissä, voimme antaa vastauksia.
Jotta meillä olisi vastauksia, meidän pitää rukoilla. - Osuit naulan kantaan.
Luin tänään Jesajan kirjaa. Hän sanoi Herran nimessä:
"Toin kansani maahan. Kuokin viinitarhan ja hakkasin viinikuurnan."
"Etsin sieltä hedelmää. Löysin vain villimarjoja."
"Siksi revin sen ympäriltä aidan," -
"jonka pystytin sen suojaksi."
Jumala on istuttanut Yhdysvaltain kansakunnan.
Hän on rakastanut sitä ja antanut sille vaurautta ja siunauksia.
Nyt suojelemme vääristyneitä seksisuhteita perustuslailla.
Suojelemme syntymättömien murhaamista perustuslailla.
Olemme kieltäneet rukoilemisen ja raamatunluvun kouluissa.
Olemme rajoittaneet Jumala-uskomme ilmausta.
Jumala sanoo: "Revin alas suoja-aidan maamme ympäriltä," -
"elleivät asiat muutu." Siksi täytyy rukoilla.
Vanhurskaan rukous voi paljon.
Siksi me aiomme rukoilla nyt.
Pyydetään rukousta parannuksenteon ja jumalallisen hallinnon puolesta.
Kaikki suuret pyhät tekivät parannusta.
Pyydetään rukousta sotilaiden, talouden ja työllisyyden puolesta.
Rukoillaan. Liittäkää kädet yhteen.
Isä, tunnustamme, että Sinä istutit tämän upean kansakunnan.
Olet antanut sille siunauksia ilman määrää. Olet pitänyt meidät turvassa.
Olet antanut meille ennen- näkemättömän suuren vaurauden.
Herra, silti me olemme hylänneet lakisi.
Olemme rikkoneet käskysi ja liittosi.
Herra, anna meille anteeksi!
Tuo meidät takaisin siunaukseen, jonka meille tarkoitit.
Rakenna aidat uudelleen, Herra, kaiken tämän kaaoksen keskellä.
Anna meille Jumalaa pelkääväisiä johtajia.
Anna kansan sydämen kääntyä Jumalan puoleen.
Rukoilemme Amerikan Yhdysvaltain puolesta -
ja rukoilemme kaaoksessa horjuvan maailman puolesta.
Tulkoon voitelusi yllemme Jeesuksen nimessä, aamen.
Jumalan siunausta! - Samoin!
Rukouksesi on niin väkevä, että puristat kättä. - Kunpa en liikaa.
Vaimollani on timanttisormus. Hän huutaa aina.
Mitä palavammin rukoilet, sen kovemmin se tuntuu.
Pat oli pikku lomalla. Hän on varmasti valmis katsojakysymyksiin.
J.R. kirjoittaa: "Johdatimme ystävän uskoon."
"Hän jäi työttömäksi, ja tarjosimme hänelle täysiaikaista työpaikkaa."
"Hän kieltäytyi, koska hän haluaa kokopäiväisen palvelutyön."
"Perheellä ei ole rahaa laskuihin. Täytyykö meidän nyt elättää heitä?"
Kuulette vastauksen pikapuoliin.
Koettelemukset ja kiusaukset vaivaavat jokaista avioliittoa.
Joskus tuntuu siltä, ettei ole ulospääsyä.
Minkä Jumala on yhdistänyt, sitä älköön ihminen erottako.
Ota yhteyttä ohjelmaan. Saat vastauksia, jotka kestävät iäti.
Pat on odottanut tätä ohjelmaosuutta henkeään pidätellen.
J.R. kertoo: "Aviomieheni johdatti ystävämme uskoon."
"Ystävä menetti työpaikkansa. Tarjosimme hänelle osa-aikatyötä."
"Hän kieltäytyi kokoaikaisesta työstä," -
"koska hän haluaa kokopäiväisen palvelutyön."
"Perheellä ei ole rahaa maksaa laskuja."
"Mieheni johdatti hänet uskoon. Onko hän velvollinen elättämään hänet?"
Sellaista velvollisuutta ei ole. Toki on hyvä auttaa.
Uskovienkin joukossa on siipeilijöitä. Se kuulostaa kovalta.
He sanovat luottavansa Herraan.
He eivät luota Herraan. He elävät siivelläsi. Heidän pitää ryhdistäytyä.
Jos mies haluaa kokopäiväisen palvelutyön, se muovautuu aikanaan.
Jotkut sanovat: "Jumala kutsui minut julistamaan evankeliumia maailmalle."
Mille ihmeen maailmalle? "Menen julistamaan evankeliumia maailmalle."
Mistä aloitat? Mistä maailman osasta?
Ei osata sanoa sen tarkemmin. Se ei tee vaikutusta minuun.
Raamatussa sanotaan, -
että jos ihminen ei tee työtä, ei hänen syömänkään pidä.
Se on harmi.
Evankeliointi-into on hieno juttu, mutta Jumala antaa viisautta.
Täytyy myös huolehtia perheestään.
On hyvä auttaa lähimmäistä, mutta kaveri tarvitsee suunnitelmallisuutta.
Hänen täytyy aloittaa jostakin tietystä kohteesta.
Paavalikin oli teltantekijä.
Paavali teki fyysistä työtä ja elätti sillä itsensä kumppaninsa.
Hän ei jäänyt joutilaaksi.
Asiaan liittyy paljon muutakin, -
mutta et ole vastuussa Jeesuksen luo tuomiesi ihmisten typeryyksistä.
Cynthia kysyy:
"Mitä Raamatussa sanotaan uskosta luopuneista perheenjäsenistä?"
"Mieheni sanoo epäilevänsä, ettei Jumalaa ole olemassa."
"Liittomme on onnellinen, mutta asia vaivaa minua."
Uskon, että hän uskoo Jumalaan.
Raamatussa sanotaan, että uskova vaimo voittaa miehen Kristukselle.
Elä Herralle ja rukoile miehesi puolesta, -
että Jumala palauttaa hänet entiselleen. Jumala rakastaa häntä.
Jumala haluaa pelastaa hänet. Pysy onnellisesti liitossasi.
Barbara sanoo: "Tyttäreni on opettanut kuutta lastaan kotona."
"Kaksi lasta käy collegea, mutta toisen lukukausimaksuun ei ole varaa."
"Neuvoin häntä laittamaan lapset kouluun ja menemään itse töihin."
"Hänen miehensä vastustaa sitä."
"Onko raamatullista tapaa vastata, jos mies tekee huonoja valintoja?"
Mies haluaa, että vaimo huolehtii lapsista. Se on perusteltua.
Jos ei ole varaa lukukausimaksuihin, -
aina on olemassa stipendejä ja tukimahdollisuuksia.
On olemassa myös osittain julkisin varoin ylläpidettyjä collegeja, -
jotka eivät ole kalliita.
Tutustu vaihtoehtoihin. Toimit aivan oikein.
Otetaanko vielä yksi?
Rhissa sanoo: "Olen teinityttö, joka haaveilee palvelutyöstä."
"1. Kor. 14:34:ssä sanotaan, että naisten pitää vaieta seurakunnassa."
"Onko naisen syntiä toimia pastorina? Miksi Jumala antoi tämän haaveen?"
En astu siihen käärmekuoppaan, kun ohjelma aikaa on puoli minuuttia.
Siitä käytiin sotaa 50 vuotta sitten. En halua aloittaa sitä uudelleen.
Jumala on antanut naisille kutsumustehtäviä.
Paavali puhui etupäässä naimisissa olevista naisista.
Paavalin aikana oli naispuolisia diakoneja.
Naisia toimi eri palvelutehtävissä.
Seuraa kutsua, jonka Jumala on antanut elämällesi.
Hyvä vastaus! Odotin jo, mitä vastaat.
En mene tuohon ansaan.
Kiitos seurasta.
Loppusanoiksi Ps. 120:1:
"Ahdistuksessani minä huudan Herraa, ja hän vastaa minulle."
Rukouspalvelijat ja sielunhoitajat päivystävät puhelinlinjoilla.
Soita palvelunumeroomme tai kirjoita meille.
Suomennos: Marianne Tenetz